### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 31. august 2022 har vedtaget Magistratens foranstående indstilling af 22. august 2022.

Enhedslisten de Rød-Grønnes byrådsgruppe kunne ikke tiltræde indstillingen og ønskede følgende mindretalsudtalelse medsendt:

”Enhedslisten finder byggeriet for højt. Vi kan ikke tilslutte os et kommuneplantillæg, der forhøjer den tilladte byggeprocent og bygningshøjde fra 3 til 5 etager.

Enhedslisten finder det tilladte støjniveau på 58 dB udenfor og 46 dB indenfor alt for højt og sundhedsskadeligt. Der skal stilles krav til byggemateriale og støjværn, der nedbringer støjen betragtelig.

Vi er meget betænkelige ved en udbygningsaftale hvor bygherre betaler for vejanlæg m.v. mod at projektet / lokalplanen godkendes som fremlagt.”

###

Offentlig fremlæggelse af forslag til Lokalplan nr. 1166 Etageboliger og dagligvarebutik ved [adresse] 16-24 – [adresse], og Tillæg nr. 114 til Kommuneplan 2017.

### Resume

Lokalplanen gælder for et område ved [adresse] 16-24 i [adresse], ved [adresse] overfor Viby centeret. Området er ca. 5.500 m2 og placeret i byzone, hvoraf ca. 2.700 m2 er privat ejet og 2.800 m2 er kommunalt ejet.

Lokalplanforslaget og forslaget til kommuneplantillæg håndteres som en "B lokalplanproces".

Innovator og Lidl har, i forbindelse med udarbejdelsen af Helhedsplanen for [adresse] - Bedre by i [adresse], anmodet om opførelse af etageboliger og en dagligvarebutik.

Formålet med lokalplanen er at give mulighed for 7.900 etagemeter etageboligbebyggelse i 4-5 etager med dagligvarebutik i en del af stueetagen i længebygningen. Opholdsarealet er placeret på et hævet gårdrum og der er overdækket parkering i konstruktion på stueplan i [adresse], placeret længst mod nord. Bebyggelsesprocenten for området som helhed er ca. 150% inkl. eksisterende bebyggelse.

Lokalplanen er i overensstemmelse med både helhedsplanen for [adresse], der giver mulighed for at der kan bygges i op til 6 etager, samt kommuneplanens retningslinjer for vækstakser og fortætningspunkter.

Lokalplanforslaget er ikke i overensstemmelse med kommuneplanens konkrete rammer. Derfor ledsages lokalplanen af et kommuneplantillæg, der mindsker den nuværende rammes afgrænsning til fordel for en ny ramme der muliggør boligbebyggelse i 5 etager samt en bebyggelsesprocent på ca. 150%. Den eksisterende giver mulighed for bebyggelse til offentlige formål og boliger i op til 3 etager.

Der er med lokalplanen udarbejdet en udbygningsaftale. Denne indeholder i alt 6 mindre anlæg og udløser en samlet garantistillelse fra bygherre på i alt 350.000 kr.

Der er med lokalplanen udarbejdet en købsaftale mellem [adresse] og udvikler omkring et parkeringsareal.

### Beslutningspunkter

Det indstilles, at

forslag til Lokalplan nr. 1166 godkendes til offentlig fremlæggelse.

forslag til Tillæg nr. 114 til Kommuneplan 2017 godkendes til offentlig fremlæggelse.

forslag til udbygningsaftale godkendes til offentlig fremlæggelse.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 22-08-2022

Janni Holst: 7

Fremsendes til [adresse] med bemærkning, at Magistraten i mødet den 22. august 2022 anbefaler, at byrådet tiltræder Magistratsafdelingen for Teknik og Miljøs indstilling af 1. juli 2022.

Hjalte Friis var forhindret i at deltage i sagens behandling.